РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 34

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет

29 ноември 2017 г.
/сряда – 13,00 часа/

Днес, 29 ноември 2017 г. (сряда), от 13,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА

АТАНАСКА ДИШЕВА
БОРЯНА ДИМИТРОВА
ДРАГОМИР КОЯДЖИКОВ
КРАСИМИР ШЕКЕРДЖИЕВ
	
От администрацията на Висшия съдебен съвет присъстваха експертните сътрудници към комисията: Красимира Василева – началник-отдел „ЮОДКВСС“, дирекция „Правна“; Румен Митев – началник-отдел „САОД“, дирекция „ИТСС“, Емилия Петкова – главен експерт в отдел „САОД“, дирекция „ИТСС“.
По т.1 от дневния ред в изпълнение на решение на КСКНСС по протокол № 33/22.11.2017 г. на заседанието на комисията присъства г-н Георги Чолаков – председател на Върховния административен съд.
По т. 2 от дневния ред на заседанието на комисията присъства г-жа Мария Зафирова – началник отдел „Европейски и международни програми и проекти“ на ВСС.
По т.4 от дневния ред в изпълнение на решение на КСКНСС по протокол № 32/15.11.2017 г., т.2 на заседанието на комисията присъства г-н Марин Кошутов – управител на „Смарт системс 2010“ ЕООД

Заседанието на комисията протече при следния дневен ред:

1. Среща на членовете на Комисия „Съдебна карта, натовареност и съдебна статистика“ към СК на ВСС с г-н Георги Чолаков - председател на Върховния административен съд във връзка искането за разкриване на 4 /четири/ щатни длъжности „съдия“, направено с писмо изх. № 732/15.11.2017 г. от предишния председател на ВАС, в изпълнение на решение на комисията по протокол № 33/22.11.2017 г., т.2 във връзка с писмо от председателя на АдмС – Бургас с искане за увеличаване на щатната численост на съда с 5 /пет/ длъжности „съдия“.

2. Изслушване на г-жа Мария Зафирова – началник отдел „ЕМПП“ в АВСС във връзка с проектната дейност на Висшия съдебен съвет, касаеща пряко дейността на комисията, в това число целите и постигнатите резултати по приключилите проекти, по които ВСС е бил бенефициент, както и информация за текущите проекти, техните цели, дейности, срокове и напредък по изпълнението им.

3. Доклад от г-н Румен Митев – началник отдел „Статистически анализ и обработка на данни“ в АВСС относно предоставяне на информация от окръжните и районните съдилища за приключили със съдебен акт и висящи съдебни дела за извършени престъпления , включени в приложното поле на чл. 411а, ал.1, т.4 от НПК, в изпълнение на решение на съдийската колегия на ВСС по протокол № 46/14.11.2017 г., т. 1.

4. Среща на членовете на Комисия „Съдебна карта, натовареност и съдебна статистика“ към СК на ВСС с г-н Марин Кошутов – управител на „Смарт системс 2010“ ЕООД във връзка с обсъждане и разрешаване на технически въпроси касаещи функционирането на Системата за изчисляване на натовареността на съдиите (СИНС), в изпълнение на решение на комисията по протокол № 32/15.11.2017 г., т.2.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва в дневния ред за днешното заседание следната допълнителна точка:
-	Писмо изх. № 66-00-163/17-55/24.11.2017 г. от г-жа Цецка Цачева – министър на правосъдието относно отчет по Плана за действие за изпълнение на препоръките от доклада на Европейската комисия от януари 2017 г. в рамките на Механизма за сътрудничество и оценка, като точка 5.

	ПО ДНЕВНИЯ РЕД: 

1.ОТНОСНО: Среща на членовете на Комисия „Съдебна карта, натовареност и съдебна статистика“ към СК на ВСС с г-н Георги Чолаков - председател на Върховния административен съд /ВАС/ във връзка искането за разкриване на 4 /четири/ щатни бройки за длъжността „съдия“, направено с писмо изх. № 732/15.11.2017 г. от предишния председател на ВАС, в изпълнение на решение на комисията по протокол № 33/22.11.2017 г., т.2  и във връзка с писмо от председателя на АдмС – Бургас с искане за увеличаване на щатната численост на съда с 5 /пет/ щатни бройки за длъжността „съдия“.

На състоялата се среща бяха обсъдени въпроси, отнасящи се до искането на предходния председател на ВАС за разкриване на 4 /четири/ щатни бройки за   длъжността “съдия“ във ВАС, както и направеното искане от председателя на Административен съд – Бургас за увеличаване на щатната численост на съда с 5 /пет/ броя щатни бройки за длъжността „съдия“.
В началото на дискусията г-н Чолаков заяви, че поддържа направеното с писмо изх.№ 732/15.11.2017 г. на предходния председател на ВАС искане за разкриване на 4 /четири/ щатни бройки за длъжността „съдия. Същевременно, той изтъкна, че ще изложи и допълнителни мотиви свързани с наличието на предпоставки за разкриване на нови щатни бройки като една от мерките за намаляването на натовареността на съда – проблем, чието решаване е заложено в концепцията му за председател на ВАС.
Г-н Чолаков отбеляза, че при натовареността, която се наблюдава към настоящия момент, новите щатни бройки ще послужат за преодоляване на проблема с бъдещото насрочване на част от делата в съответните отделения. В подкрепа на изложеното, бе представена справка за насрочените дела по отделения през 2019 г. Председателят на ВАС поясни, че най-натоварените отделения в съда са V и III, разглеждащи жалби срещу дисциплинарни наказания за уволнения на държавни служители по Закона за държавния служител /ЗДСл/ и дела по Закона за отговорност на държавата и общините за вреди /ЗОДОВ/, Закона за местното самоуправление и местната администрация /ЗМСМА/ Закон за държавната собственост /ЗДС/, Закон за общинската собственост /ЗОС/, Закона за нотариусите и нотариалната дейност/ЗННД/ и др. 
Редом с изложеното бяха изнесени и конкретните данни, касаещи натовареността на съда – за 2015 г. са образувани общ брой дела за разглеждане на един съдия – 255 бр. дела, от които са решени 181 дела, за 2016 г. са образувани общ брой дела за разглеждане на един съдия – 234 бр. дела, от които са решени 156 бр. дела. Образуваните дела през 2017 г. до настоящия момент са 1483 броя.
Също така, новите щатни бройки ще обезпечат реализацията на заложената в концепцията на г-н Чолаков идея за изграждане на ново аналитично звено във ВАС, което ще има за цел да систематизира противоречивата практика, да подготвя становища по тълкувателни дела и да подготвя становища на Пленума на ВАС във връзка с конституционни дела и законопроекти. За да бъде постигната тази цел е необходимо да бъде намалена натовареността на съдиите от това звено.
След като изслуша председателя на ВАС и изцяло възприе изложените от него мотиви, 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Счита, че е налице „обоснована необходимост“ за разкриване на 4 /четири/ щатни бройки за длъжността „съдия“ във Върховния административен съд, съобразно направеното искане.
1.2. Предлага на Комисията по атестирането и конкурсите към Съдийската колегия на ВСС да разкрие 4 /четири/ щатни бройки за длъжността „съдия“ във Върховния административен съд.
1.3. Отлага разглеждането на искането от председателя на Административен съд – Бургас за увеличаване на щатната численост на съда след приемане на Годишния анализ на съдилищата за 2017 г. 
1.4. Изпраща решението на Комисията по атестирането и конкурсите на Съдийската колегия на ВСС, за сведение.

2.ОТНОСНО: Изслушване на г-жа Мария Зафирова – началник отдел „ЕМПП“ в АВСС във връзка с проектната дейност на Висшия съдебен съвет, касаеща пряко дейността на комисията, в това число целите и постигнатите резултати по приключилите проекти, по които ВСС е бил бенефициент, както и информация за текущите проекти, техните цели, дейности, срокове и напредък по изпълнението им.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Възлага на г-жа Мария Зафирова – началник отдел „ЕМПП“ в АВСС за следващото заседание на комисията да представи графична схема на дейностите и целите на проектите по Оперативна програма „Добро управление“, касаещи дейността на комисията.

3.ОТНОСНО: Доклад от г-н Румен Митев – началник отдел „Статистически анализ и обработка на данни“ в АВСС относно предоставяне на информация от окръжните и районните съдилища за приключили със съдебен акт и висящи съдебни дела за извършени престъпления , включени в приложното поле на чл. 411а, ал.1, т.4 от НПК, в изпълнение на решение на съдийската колегия на ВСС по протокол № 46/14.11.2017 г., т. 1.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Приема за запознаване представения от г-н Румен Митев – началник отдел „Статистически анализ и обработка на данни“ в АВСС доклад.

4.ОТНОСНО: Среща на членовете на Комисия „Съдебна карта, натовареност и съдебна статистика“ към СК на ВСС с г-н Марин Кошутов – управител на „Смарт системс 2010“ ЕООД във връзка с обсъждане и разрешаване на технически въпроси касаещи функционирането на Системата за изчисляване на натовареността на съдиите (СИНС), в изпълнение на решение на комисията по протокол № 32/15.11.2017 г., т.2.

Комисията изслуша г-н Марин Кошунов – управител на „Смарт системс 2010“ ЕООД във връзка с констатирани проблеми, касаещи функционирането на Системата за изчисляване на натовареността на съдиите и обсъди възможности за решаването им.

5.ОТНОСНО: Писмо изх. № 66-00-163/17-55/24.11.2017 г. от г-жа Цецка Цачева – министър на правосъдието относно отчет по Плана за действие за изпълнение на препоръките от доклада на Европейската комисия от януари 2017 г. в рамките на Механизма за сътрудничество и оценка

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

        5.1. Приема за сведение изготвената и представена от г-жа Красимира Василева – началник отдел „ЮОДКВ“, дирекция „Правна“ в АВСС информация за дейността на комисия „Съдебна карта, натовареност и съдебна статистика“ към Съдийската колегия на Висшия съдебен съвет към 30.09.2017г. по изпълнението на Плана за действие за изпълнение на препоръките от доклада на Европейската комисия от януари 2017 г. в рамките на Механизма за сътрудничество и оценка.
5.2. Информацията по т.1 да се изпрати на дирекция „Международна дейност“ на ВСС, по компетентност.

ПРЕДСЕДАТЕЛ
						НА КСКНСС:       /п/
ДАНИЕЛА МАРЧЕВА